Limba arbinișeascâ (shqip [șcip] i gjuha shqipe [giuha șcipe], cu noima di limba arbinișeascâ) easti unâ limbâ Indo-Evropeanâ zburatâ di aproapea 7.6 milioani di oamini, nai ma mulțiľi di-tu Arbinișie, Kosovo, Republica ali Machidhunie și Gârția, ma și tu alti locuri tu apirita di notu a Evropâľei iu bâneadzâ Arbineși, ca cumu Muntinegru și Sârbia (Valea Presevo). Comunități di eta tutâ, cari zburăscu dialecti arbinișeșțâ s-aflâ arâspânditi tu Gârția, notlu ali Italie, Sicilia și Ucraina. Tu diaspora modernâ, s-aflâ arbineși tu Scandinavia, Elveția, Ghermânia, Austria, Mâgirie, Marea Britanie, Turchie, Australia, Noaua Zeelandâ, Olanda, Singapore, Brazilia, Canada și Statili Uniti ali Americâ.